section_heading: In The Lap Of The Gods … Revisited
paragraph_text: Poznata himnička pjesma Queena od Freddie Mercuryja koja zatvara album bila je i zadnja pjesma s kojom su završavali svoje koncerte na prvim turnejama u periodu od 1974. do 1977. godine. Ova hard rock balada uz snažan zbor i zvuk stadionskog rocka je na mnogo načina prethodnica daleko poznatijih kasnijih snažnih balada koje su postale zaštitni znak sastava, poput slavne We Are the Champions. Uz sastav pjevaju: Smokey Taylor, Rob May, Karen Fairchild i Kimberly Roads Schlapmen. Na sličan način poput Liar i još nekih pjesama i ovdje autor isprepliće stvarni život i maštu, odnosno prepričava svoja osobna iskustva kroz fantastičnu priču. Pjesma je bila koncertni favorit u periodu kad je izvođena, a ponovno je vraćena u koncertni repertoar na zadnjoj turneji sastava "The Magic Tour" 1986. godine u nešto izmijenjenom aranžmanu.